Diari Oficial de la Generalitat Valenciana


Sumari del DOGV 4405, del 24-12-2002 (2002/13924)

ACORD de 29 d'octubre de 2002, de la Comissió Territorial d'Urbanisme d'Alacant, relatiu a la modificació puntual núm. 2 del Pla General de Pego.
-------------------------------------------------------------------------------------------------------------------------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13997


Data del document
:   29-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Pego
    * pla d'urbanisme

ACORD de 29 d'octubre de 2002, de la Comissió Territorial d'Urbanisme d'Alacant, relatiu a la modificació puntual núm. 2 del Pla General de Pego. [2002/13216]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
El projecte de modificació puntual núm. 2 del Pla General de Pego es va sotmetre a informació pública durant un mes mitjançant acord del ple de l'Ajuntament del dia 5 de febrer de 2002, i es va publicar l'anunci en el Diari Oficial de la Generalitat Valenciana d'11 de febrer de 2002 i en el diari Abc de 6 de febrer del mateix any.
  
Durant el pertinent període d'exposició pública, es va presentar una al·legació que va ser desestimada parcialment. El va aprovar provisionalment el mateix òrgan amb data 22 de març de 2002 per majoria absoluta.
  
Segon
  
La documentació està integrada per memòria informativa i justificativa, plànols d'informació i d'ordenació i documentació per a la refosa amb el Pla General.
  
Tercer
  
L'objecte de la modificació és l'ampliació de l'amplària del carrer Vallet, que passa de 6 a 8,5 metres, a l'efecte de millorar l'accessibilitat rodada a la zona d'aparcament habilitada en la plaça de l'Antic Regne de València. Amb la modificació es produïx una disminució de superfície edificable de 114,86 m² sòl, que representen 444,64 m²t materialitzables.
  
Consideracions tecnicojurídiques
  
Primera
  
La tramitació està d'acord amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona
  
La documentació s'estima completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
Tercera
  
Les determinacions contingudes en l'expedient es consideren genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU. No obstant això, ha de comunicar-se a l'Ajuntament que la plaça Antic Regne de València, segons el Pla General és un element de la xàrcia estructural de zones verdes i, per tant, l'ús atribuïble haurà d'estar d'acord amb el que el Pla General determine.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r) Aprovar definitivament la modificació puntual núm. 2 del municipi de Pego.
  
2n) Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que manca el document de normes urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.